PIB Headquarters
पीआईबी का कोविड-19 पर दैनिक बुलेटिन

- पिछले सात दिनों से देश में 6 लाख से कम एक्टिव मामले, कुल 5,27,962 एक्टिव मामले
- 27 राज्यों / केंद्र शासित प्रदेशों में अब 20 हजार से कम एक्टिव मामले
- राष्ट्रीय रिकवरी दर सुधार के साथ 92.20 प्रतिशत पहुंची
- पिछले 24 घंटों में 55,331 कोरोना मरीज स्वस्थ हुए जबकि 50,210 नए मामले आए
- डॉ हर्ष वर्धन ने दिल्ली में प्रधानमंत्री जन आंदोलन को सफलतापूर्वक आगे बढ़ाकर इस साल के आखिर तक कोरोना की गति को रोकने पर जोर देने को कहा है
- संग्राहलयों, कलाकेंद्रों और प्रदर्शनियों को दोबारा खोलने के लिए जरूरी दिशा निर्देश जारी किए गए हैं।
#Unite2FightCorona
#IndiaFightsCorona
भारत में कोविड के सक्रिय मामले कम होने का रुख लगातार जारी है, 27 राज्यों/केन्द्रशासित प्रदेशों में 20,000 से कम सक्रिय मामले हैं, 10 राज्यों का कुल सक्रिय मामलों में 78 प्रतिशत योगदान है
लगातार सातवें दिन सक्रिय मामले छह लाख से कम रहे हैं। वर्तमान में सक्रिय मामलों की संख्या 5,27,962 है। देश में अब सक्रिय मामले कुल पॉजिटिव मामलों के केवल 6.31 प्रतिशत ही हैं। राष्ट्रीय रुख का अनुसरण करते हुए 27 राज्यों/केन्द्रशासित प्रदेशों में सक्रिय मामले 20,000 से कम हैं। देश में कुल सक्रिय मामलों में 10 राज्यों /केन्द्रशासित प्रदेशों का 78 प्रतिशत योगदान है। महाराष्ट्र, केरल, दिल्ली और पश्चिम बंगाल का कुल सक्रिय मामलों में 51 प्रतिशत योगदान है। दिन-प्रतिदिन मरीजों के ठीक होने से सक्रिय मामलों में गिरावट के रुख को बढ़ावा मिला है। कुल ठीक हुए मरीजों की संख्या 7,7,11,809 है। अब ठीक हुए मामले और सक्रिय मामलों के बीच अंतर बढ़कर लगभग 72 लाख  तक पहुंच गया है। राष्ट्रीय रिकवरी दर में और सुधार हुआ है जो अब 92.20 प्रतिशत हो गई है। पिछले 24 घंटों के दौरान 55,331 कोविड के मरीज ठीक हुए हैं और उन्हें अस्पताल से छुट्टी दी गई है, जबकि नये पुष्ट मामले 50,210 रहे हैं। 82 प्रतिशत नये ठीक हुए मरीज 10 राज्यों/केन्द्रशासित प्रदेशों के हैं। एक दिन में सबसे अधिक मरीज ठीक होने के मामले में महाराष्ट्र, केरल और कर्नाटक से आए हैं। एक दिन में 8,000 से अधिक मरीज ठीक हुए हैं। नये मरीज ठीक होने के मामलों में इन राज्यों का योगदान कुल मिलाकर 45 प्रतिशत से अधिक हैं। पिछले 24 घंटों में 50,210 नये पुष्ट मामलों का पता चला है। 79 प्रतिशत नये मामले 10 राज्यों और केन्द्रशासित प्रदेशों से होने की जानकारी मिली है। केरल में लगातार बड़ी संख्या में नये मामलों की जानकारी प्राप्त हो रही है। केरल में 8000 से अधिक ऐसे मामले सामने आए हैं। इसके बाद दिल्ली का स्थान है, जहां ऐसे 6000 से अधिक मामलों का पता चला है।पिछले 24 घंटों में 704 मौत हुई हैं। नई मौत होने के लगभग 80 प्रतिशत मामले 10 राज्यों/केन्द्रशासित प्रदेशों से संबंधित हैं। 42 प्रतिशत से अधिक नई मौत अकेले महाराष्ट्र में हुई है। राज्य में 300 मौत होने की जानकारी मिली है।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670307
डॉ. हर्षवर्धन ने राजधानी दिल्ली में इस वर्ष के अंत तक कोविड के मामलों में कमी लाने के लिए प्रधानमंत्री के जन आंदोलन को सफलतापूर्वक लागू करने के अधिकतम प्रयास करने पर बल दिया
सभी रैपिड एंटीजन टेस्ट- आरएटी में निगेटिव  आये हुए व्यक्तियों की अनिवार्य रूप से जांच पर ज़ोर दिया गया, यदि उनमें आईएलआई / एसएआरआई लक्षण नज़र आते हैं केंद्रीय स्वास्थ्य एवं परिवार कल्याण मंत्री डॉ. हर्षवर्धन ने आज दिल्ली के उपराज्यपाल श्री अनिल बैजल और दिल्ली के स्वास्थ्य मंत्री श्री सत्येंद्र कुमार जैन के साथ बातचीत की। इस बैठक में दिल्ली के वरिष्ठ अधिकारियों, महापौरों, नगर आयुक्तों और जिलाधिकारियों ने भी हिस्सा लिया। देश के सभी नागरिकों को मास्क पहनने, सुरक्षित दूरी का पालन करने और साबुन से हाथ धोने की आदतों के बारे में जागरूक करने के लिए प्रधानमंत्री श्री नरेन्द्र मोदी द्वारा शुरू किये गए जन आंदोलन को सफल बनाने का आह्वान करते हुए डॉ हर्षवर्धन ने इस बात पर पर ज़ोर डाला कि, सरकार के व्यापक दृष्टिकोण ने देश में कोविड के संकट को सीमित करने में प्रभावी ढंग से मदद की है। उन्होंने कोविड के इलाज में उपयोग होने वाली दवाओं के पुनरुत्पादन में वैज्ञानिकों की भूमिका और ऐसे दवा निर्माताओं के लिए जैव-भंडार के गठन के बारे में विस्तार से बताया। उन्होंने अधिकारियों से कहा है कि, कोविड से बचाव के लिए जनता को उचित व्यवहार के लिए प्रेरित किया जाए और वर्ष के अंत तक इस संक्रामक बीमारी को काफी हद्द तक सीमित कर दिया जाए। उन्होंने 20-25 करोड़ नागरिकों का टीकाकरण करने के लिए सरकार की प्रतिबद्धता को दोहराया, जिसमें 2021 के मध्य तक स्वास्थ्य सेवा में लगे हुए लोग भी शामिल किये गए हैं। दिल्ली के कोविड आंकड़ों की तुलना देश के साथ करते हुए डॉ हर्षवर्धन ने कहा है कि, “भारत की कोरोना से ठीक होने की दर वर्तमान में 92 प्रतिशत से अधिक हो चुकी है जबकि दिल्ली में यह दर अभी 89 प्रतिशत है। वहीं राष्ट्रीय स्तर पर मृत्यु दर 1.49 प्रतिशत है और इसके मुकाबले दिल्ली में मृत्यु दर 1.71 प्रतिशत बनी हुई है।”
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670366
डॉ. हर्ष वर्धन ने कर्नाटक में कोविड से निपटने की तैयारियों की समीक्षा की
केंद्रीय स्वास्थ्य और परिवार कल्याण मंत्री डॉ. हर्ष वर्धन ने आज कर्नाटक के स्वास्थ्य और चिकित्सा शिक्षा मंत्री डॉ. के. सुधाकर और राज्य सरकार के अन्य वरिष्ठ अधिकारियों के साथ वीडियो कॉन्फ्रेंसिंग के जरिये बैठक की। कोरोना का मुकाबला करने में भारत की प्रगति पर संतोष जाहिर करते हुए डॉ. हर्ष वर्धन ने कहा, “हम जल्द ही कोरोना से लड़ने में 10 महीने की यात्रा पूरी करेंगे। देश अब कोविड मापदंडों में पर्याप्त वृद्धि देख रहा है। मामलों और मौतों की संख्या में गिरावट का दौर है। कोरोना के एक्टिव मामलों में काफी कमी आई है। भारत में कोरोना मरीजों के ठीक होने की दर आज 92% को पार कर गई है। कोरोना से होने वाली मृत्युदर भी घट रही है जो अभी 1.49% है। 2000 से अधिक लैब्स के साथ टेस्टिंग की क्षमता भी बढ़ी है।” माननीय प्रधानमंत्री के ‘जन आंदोलन’ के आह्वान के मद्देनजर केंद्रीय स्वास्थ्य और परिवार कल्याण मंत्री ने देशभर के लोगों से कोविड से निपटने के लिए अपनाए जाने वाले उचित उपायों को बरतने की अपील की। उन्होंने कहा, “आने वाले त्योहार और सर्दियों के मौसम में, वायरस संभावित खतरे पैदा करता है। वायरस के प्रसार को रोकने के लिए कोविड उपयुक्त व्यवहार का पालन करना बहुत महत्वपूर्ण हो जाता है। जब भी बुनियादी एहतियाती उपायों का पालन करने में शिथिलता आई है, देश को नुकसान उठाना पड़ा है।”
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670183
निर्वाचन आयोग बिहार विधान सभा चुनाव [05- 07 नवंबर 2020] के लिए अंतर्राष्ट्रीय चुनाव आगंतुक कार्यक्रम 2020 की मेजबानी करेगा
भारत निर्वाचन आयोग वर्तमान में जारी बिहार विधान सभा चुनावों के संदर्भ में 05-07 नवंबर, 2020 तक विदेशी चुनाव प्रबंधन निकायों /संगठनों के लिए एक अंतर्राष्ट्रीय वर्चुअल चुनाव आगंतुक कार्यक्रम 2020 का आयोजन कर रहा है। कोविड-19 महामारी के दौरान, बिहार में 72 मिलियन से अधिक मतदाताओं के साथ दुनिया में सबसे बड़े मतदाताओं में से एक है। महामारी की अवधि के दौरान, यह हमें सर्वश्रेष्ठ प्रयासों और मतदान प्रक्रिया के संचालन अनुभव को साझा करने का अवसर प्रदान करता है। दुनिया भर के 40 से अधिक देशों से प्रतिनिधि और 3 अंतरराष्ट्रीय संगठनों को आईईवीपी-2020 में भाग लेने के लिए आमंत्रित किया गया है। आईईवीपी 2020 के कार्यक्रम में 05 नवंबर 2020 को एक ऑनलाइन चर्चा सत्र शामिल है, जो प्रतिभागियों को भारतीय चुनावी प्रक्रिया का व्यापक अवलोकन देने के अलावा भारत निर्वाचन आयोग द्वारा मतदाता सुविधा, पारदर्शिता और चुनाव प्रणाली की पहुंच पर की गई नई पहलों प्रशिक्षण और क्षमता निर्माण की बदलती जरूरतों की जानकारी प्रदान करेगा। उद्घाटन सत्र पर मुख्य भाषण मुख्य चुनाव आयुक्त श्री सुनील अरोड़ा द्वारा दिया जाएगा। सत्र को चुनाव आयुक्त श्री राजीव कुमार और श्री सुशील चंद्रा भी संबोधित करेंगे।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670205
संस्कृति मंत्रालय ने “म्यूजियम, आर्ट गैलरी और प्रदर्शनी को दोबारा खोलने” पर कोविड-19 के प्रसार को रोकने के लिए एसओपी जारी की
गृह मंत्रालय द्वारा जारी अनलॉक 5.0 के दिशा-निर्देशों के आधार पर और संस्कृति एवं रचनात्मक उद्योग के विभिन्न हितधारकों से प्राप्त सुझावों पर विचार करने के बाद संस्कृति मंत्रालय ने आज “म्यूजिम, आर्ट गैलरी और प्रदर्शनी को दोबारा खोलने” पर कोविड-19 के प्रसार को रोकने हेतु निवारक उपायों वाली विस्तृत एसओपी जारी की है। इन दिशा-निर्देशों में वह मानक संचालन प्रक्रियाएं  शामिल हैं जिनका पालन म्यूजिम, आर्ट गैलरी और प्रदर्शनी  के साथ-साथ यहां आने वाले दर्शकों को भी करना है। म्यूजिम, आर्ट गैलरी और प्रदर्शनी में पर्याप्त सफाई, टिकट की खरीद और आगंतुकों व स्टॉफ की सुरक्षा सुनिश्चित करने के लिए यह व्यापक दिशा-निर्देश जारी किए गए हैं। दिशा-निर्देश में यह स्पष्ट किया गया है कि कंटेनमेंट जोन में आने वाले म्यूजियम और/या आर्ट गैलरी नहीं खोले जाएंगे। दिशा-निर्देश में यह भी कहा गया है कि राज्य/केंद्र शासित प्रदेश की सरकारें अपने यहां के हालातों को देखते हुए अतिरिक्त उपायों के प्रस्ताव पर विचार कर सकती हैं। कोविड-19 के प्रबंधन के लिए राष्ट्रीय निर्देशों और गृह मंत्रालय, स्वास्थ्य एवं परिवार कल्याण मंत्रालय, राज्य/केंद्र शासित प्रदेश द्वारा जारी प्रासंगिक दिशा-निर्देशों का सभी गतिविधियों और परिचालनों के दौरान सख्ती से पालन करना होगा। यह दिशा-निर्देश तत्काल प्रभाव से लागू हो जाएंगे और अगला आदेश आने तक प्रभावी रहेंगे। संस्कृति मंत्रालय के अधीन म्यूजियम, प्रदर्शनी और आर्ट गैलरी जहां 10 नवंबर 2020 से दोबारा खोले जा सकते हैं, वहीं अन्य को भी राज्य/शहर/स्थानीय कानून/नियम और विनियम/लागू अनलॉक के दिशा-निर्देश को देखते हुए सुविधानुसार खोला जा सकता है।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670360
पीआईबी के स्थानीय कार्यालयों से प्राप्त जानकारी
- अरुणाचल प्रदेश: प्रदेश में एक और कोरोना मरीज की मौत हुई जिससे यहां कुल मृत्यु की संख्या 43 पहुंची। इस वक्त राज्य में 1,645 एक्टिव मरीज हैं और ठीक होने वाले मरीजों की दर 88.86 प्रतिशत है।
- असम: असम में हुई 29,026 कोरोना जांचों में 380 नए कोरोना मामले सामने आए हैं। पॉजिटिव मामलों की दर 1.31 प्रतिशत है जबकि 655 मरीज ठीक होकर घर जा चुके हैं। यहां कोरोना पॉजिटिव मामलों की संख्या 2,07,741 हो चुकी है जिनमें से 95.64 प्रतिशत मरीज ठीक हो चुके हैं और अभी 3.90 प्रतिशत मामले एक्टिव संक्रमण के हैं।
- मणिपुर: कोरोना से संबंधित संकट से निपटने के लिए मणिपुर में कुछ नए कदम उठाए जा रहे हैं। यहां कोरोना पॉजिटिव मामलों की संख्या 19,500 पहुंच चुकी है।
- मेघालय: मेघालय में कुल एक्टिव मामले 959 हैं और अब ठीक हो चुके मामलों की संख्या 8752 और 60 नए मामले सामने आए हैं।
- मिजोरम: यहां आए 101 नए कोरोना मामलों से राज्य में कुल मामलों की संख्या 2,893 पहुंच चुकी है। इसमें 77 फीसदी पुरुष मरीज हैं। आज सुबह मिजोरम के जेडएमसी में 78 साल की महिला की मृत्यु हुई है। ये राज्य में कोरोना से होने वाली दूसरी मौत है।
- नागालैंड: यहां कुल मामलों की संख्या 9207 पहुंची और दो लोगों की मौत हुई है। राज्य में 1,143 मामले एक्टिव संक्रमण के हैं और 7,983 मरीज ठीक हो चुके हैं।
- सिक्किम: 29 नए मामलों के चलते सिक्किम में अब कुल कोरोना मामले 240 हो चुके हैं। अभी तक यहां 3657 लोग कोरोना वायरस से ठीक हो चुके हैं और 73 मरीजों की मृत्यु इस संक्रमण से हुई है। अभी तक राज्य में 4,093 लोग कोरोना से संक्रमित हो चुके हैं।
- केरल: केरल के स्वास्थ्य मंत्री के.के. शैलजा ने लोगों से अपील की है कि वो राज्य में तेजी से फैल रहे कोरोना संक्रमण से बचने के लिए खुद पर लॉकडाउन का अकुंश लगाएं। राज्य में होने वाले स्थानीय चुनावों को देखते हुए उन्होंने ये भी कहा है कि लोग कोरोना से बचने के लिए अतिरिक्त सतर्कता बरतें। इस बीच केरल उच्च न्यायलय ने स्थानीय चुनावों को रद्द करने हेतू याचिका को खारिज कर दिया है। याचिकाकर्ता और पूर्व विधायक पीसी जॉर्ज ने कहा है कि वे इस मामले में सुप्रीम कोर्ट में अपील करेंगे। न्यूजीलैंड में भारतीय मूल की पहली मंत्री प्रियंका राधाकृष्णन जो मूलत: केरल से हैं, उन्होंने राज्य सरकार के प्रयासों की तारीफ की है। एक मलयाली न्यूज चैनल से साक्षात्कार के दौरान प्रियंका ने कहा है कि केरल सरकार ने कोरोना से निपटने के लिए कई ईमानदार कदम उठाए हैं।
- तमिलनाडु: तमिलनाडु सरकार जिसने राज्य में 9वीं, 10वीं, 11वीं और 12वीं कक्षाओं के लिए स्कूल खोलने का फैसला लिया था, अब इस पर पीछे हटते हुए सरकार ने कहा है कि इस मामले में अविभावकों, शिक्षकों और उनके नुमाइंदों से 9 नवंबर को बातचीत के बाद ये फैसला लिया जाएगा कि आगे स्कूल खोले जाएं या नहीं. मुख्यमंत्री ईके पलानीस्वामी ने ओडिशा और राजस्थान के मुख्यमंत्रियों को लिखा है कि वे अपने राज्य में दीपावली के लिए पटाखों की ब्रिकी पर लगे प्रतिबंध पर पुर्नविचार करें ताकि तमिलनाडु के पटाखा उद्योग से जुड़े लोगों की रोजी रोटी न छिने. राज्य के मतस्य उद्योग मंत्री डी जयकुमार ने कहा है कि भाजपा की प्रस्तावित 'वेल यात्रा' को अनुमति नहीं दी गई है क्योंकि राज्य में कोरोना को दूसरे या तीसरे चरण तक फैलने का मौका नहीं दिया जा सकता है. उन्होंने चेतावनी भी दी है कि कोई भी कोरोना के लिए लगे प्रतिबंधों की अवहेलना करेगा तो उससे कानूनी तौर पर निपटा जाएगा.
- कर्नाटक: कोरोना महामारी के बावजूद 'बैंगलुरू टेक्नॉलजिकल सम्मिट 2020' जो इस बार ऑनलाइन आयोजित की जा रही है, उसे उद्योग क्षेत्र से काफी अच्छी प्रतिक्रिया मिल रही है। उपमुख्यमंत्री और सूचना एवं तकनीक मंत्री ड़ॉ. सीएन अश्वथा नारायण ने कहा है कि प्रधानमंत्री नरेंद्र मोदी इसका उद्घाटन एक कॉन्फ्रेंस के जरिए करेंगे। इसी बीच राज्य के शिक्षा मंत्री सुरेश कुमार ने कहा है कि स्कुलों को दोबारा खोलने के फैसले पर अभी कोई भी निर्णय नहीं लिया गया है।
- आंध्र प्रदेश: राज्य के शिक्षा मंत्री एडिमुलपु सुरेश ने कहा है कि सरकारी स्कूलों में कोरोनो से बचाव के लिए सख्त कदम उठाए गए हैं। श्री सुरेश ने ये भी बताया कि कक्षा 9 और 10 के लिए तीन हफ्तों के बाद पुनर्विचार किया जाए कि आगे इन्हें जारी रखा जाए या नहीं। ये इस बात पर निर्भर करेगा कि इस दौरान कितने नए मामले सामने आते हैं। उन्होंने इस बात पर जोर दिया कि कोरोना के लिए तय निर्देशों का सख्ती से पालन किया जा रहा है और सरकार प्रदेश में वेश्याओं को मुफ्त राशन बांटेगी क्योंकि उन्हें कोरोना महामारी के दौर में अपने जीवनयापन में कठिनाइयों का सामना करना पड़ रहा है। सर्वोच्च न्यायलय पहले ही ये निर्देश दे चुका है कि सरकारें देह व्यापार से जुड़े लोगों को मुफ्त राशन मुहैया कराएं और इसकी सारी जानकारी न्यायलय को दें। प्रदेश में इस वक्त कोरोना के 8,33,208 मामले सामने आ चुके हैं। बुधवार को 2477 नए मामले सामने आए हैं मगर कुल मिलाकर पॉजिटिव मामलों की दर में 10 फीसदी की गिरावट पिछले चार महीनों में देखी गई है।
- तेलंगाना: 1539 नए मामले, 978 मरीज ठीक हुए और 5 मौत पिछले 24 घंटों में दर्ज हुई हैं। 1539 मामलों में से 285 मामले जीएमसी से हैं। प्रदेश में अब तक कुल 2,45,682 मामले दर्ज हुए हैं और 18656 मामले एक्टिव हैं। 1362 लोगों की मृत्यु हुई है। 2,25,664 लोग स्वस्थ होकर घर जा चुके हैं और प्रदेश में ये दर 91.85 प्रतिशत है। कोरोना संक्रमण के दूसरे चरण की आशंका के चलते राज्य स्वास्थ्य विभाग ने जिला मेडिकल स्वास्थ्य अफसरों को आगाह किया है कि वे जमीनी स्तर पर कोरोना महामारी से लड़ने के लिए तैयार रहें। प्रदेश में 11 जिलों में कोरोना मामलों में तेजी से बढ़ोतरी देखी गई है।
- महाराष्ट्र: महाराष्ट्र सरकार ने राज्य में सिनेमा हॉल और थिएटरों को 50 फीसदी उपस्थिति के साथ खोलने की अनुमति दे दी है। कोरोना महामारी के देखते हुए कोई भी बड़ी फिल्म रिलीज नहीं हो रही है ऐसे में सिनेमा से जुड़े इस उद्योग में किसी भी तरह की तेजी की संभावना कम ही दिखती है। वैसे महाराष्ट्र में 90.68 प्रतिशत मरीज ठीक हो रहे हैं। राज्य में इस वक्त एक्टिव केस 1.12 लाख हैं।
- गुजरात: गुजरात स्वास्थ्य विभाग के मुताबिक यहां कोरोनावायरस के बुधवार को 975 नए मामले दर्ज हुए जिससे कुल मामले 1,76,608 हो गए हैं। अहमदाबाद में तीन, सूरत में दो और वड़ोदरा में एक मौत के चलते राज्य् में कोरोना से 3,740 लोगों की मृत्यु हो चुकी है। साथ ही यहां कोरोना से ठीक होने वाले मामलों की संख्या नए मामलों से ज्यादा है। विभाग के मुताबिक एक दिन में यहं 1022 लोगों की छुट्टी हुई है। गुजरात में कुल कोरोना मामले अब 1,60,470 हो गए हैं जिससे राज्य में ठीक होने वाले मरीजों की दर 90.86 प्रतिशत हो गई है।
- राजस्थान: यहां कोरोना के 1,770 नए मामले आए हैं जिससे कुल मामलों की संख्या 2.03 लाख हो गई है। बुधवार को अकेले जयपुर से सबसे ज्यादा 320 मामले, जोधपुर से 185 और बीकानेर से 179 नए मामले आए हैं। राज्य में इस वक्त 16,323 लोग संक्रमित हैं।
- मध्य प्रदेश: अभी तक मध्यप्रदेश में 30 लाख से ज्यादा कोरोना जांच हो चुकी हैं और पिछले 24 घंटों में यहां 700 नए कोरोना केस सामने आए हैं। राज्य में 884 लोग ठीक भी हुए हैं। यहां पॉजिटिव हो रहे लोगों की दर कम होकर 2.6 प्रतिशत हो गई है।
पीआईबी द्वारा जांचे गए तथ्य